gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4512, del 02-06-2003 (2003/6053)

Informació pública de programa d'actuació aïllada, per a l'execució del tram de vial continuació del carrer Bailén, compresa entre la gran via Ramón y Cajal i el carrer doctor Vila Barberá.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4512

Data del DOGV
:   02-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/6053


Organisme emissor
:   Inmobiliaria Pralca, SA

Tipus de document
:   Anunci

Informació pública de programa d'actuació aïllada, per a l'execució del tram de vial continuació del carrer Bailén, compresa entre la gran via Ramón y Cajal i el carrer doctor Vila Barberá. [2003/S6053]
  
A instàncies de la mercantil Inmobiliaria Pralca, SA, s'ha iniciat la tramitació d'un programa d'actuació aïllada, per a l'execució del tram de vial continuació del carrer Bailén, comprés entre la gran via Ramón y Cajal i el carrer doctor Vila Barberá, de conformitat amb el que establix l'article 74 de la Llei de la Generalitat Valenciana 6/1994, de 15 de novembre, Reguladora de l'Activitat Urbanística.
  
D'acord amb el que establix l'article 48 d'esta Llei, durant el termini de 20 dies comptadors a partir de la publicació d'este anunci en el Diari Oficial de la Generalitat Valenciana, qualsevol persona podrà comparéixer en la notaria d'Enrique Robles Perea, situada al carrer de Jorge Juan, núm. 24,1ª d'esta ciutat, en dia hàbil i entre les 10.00 i 14.00 hores, per a obtindre, a costa seua, còpia de l'acta de protocol·lització o sol·licitar que se li exhibisca esta. Així mateix pot consultar-se durant este termini la referida documentació en l'Ajuntament de València, i presentar tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
Si durant l'exposició publica de la present alternativa algú haguera anunciat la presentació d'altra alternativa, segons el que establix l'article 46 de la Llei Reguladora de l'Activitat Urbanística, quedarà prorrogat el termini de 20 dies addicionals.
  
Les proposicions juridicoeconòmiques es presentaran durant els cinc dies següents al venciment del termini, i l'acte d'obertura de pliques se celebrarà el següent dia hàbil a la conclusió del termini per a presentar-les.
Diari Oficial de la Generalitat Valenciana


Sumari del DOGV 4434, del 06-02-2003 (2003/1381)

Informació pública l'extracte de la llista provisional d'admesos i exclosos a les proves selectives per a cobrir cinc places d'agent de la policia local.
---------------------------------------------------------------------------------------------------------------------------------------------------------

### Dades del document

Número de DOGV
:   4434

Data del DOGV
:   06-02-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/1381


Organisme emissor
:   Ajuntament de l'Eliana

Tipus de document
:   Anunci

Informació pública l'extracte de la llista provisional d'admesos i exclosos a les proves selectives per a cobrir cinc places d'agent de la policia local. [2003/Q1381]
  
Es fa saber:
  
Que en el Butlletí Oficial de la Província de València, de data 25 de gener de 2003, es publica la llista provisional d'admesos i exclosos a les proves selectives per a cobrir cinc places d'agent de Policia Local de l'Ajuntament de l'Eliana, quatre d'elles per oposició lliure i una per torn de mobilitat, d'acord amb la Resolució de l'Alcaldia número 120/2003, de 20 de gener de 2003, amb la indicació que els aspirants exclosos podran esmenar els defectes en el termini de 10 dies, comptadors des de la publicació en el Butlletí Oficial de la Província de València. Una vegada transcorregut este termini sense que s'hi formule reclamació, les llistes s'entendran definitives, i l'Alcaldia resoldrà les reclamacions presentades.
Diari Oficial de la Generalitat Valenciana


Sumari del DOGV 4467, del 26-03-2003 (2003/3120)

Juí verbal número 21/2002. Cèdula de notificació.
-------------------------------------------------

### Dades del document

Número de DOGV
:   4467

Data del DOGV
:   26-03-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/3120


Organisme emissor
:   Jutjat de Primera Instància i Instrucció Número 1 de Picassent

Tipus de document
:   Anunci

Juí verbal número 21/2002. Cèdula de notificació. [2003/Q3120]
  
José Luis Fenellós Puigcerver, jutge del Jutjat de Primera Instància i Instrucció número 1 de Picassent, fa saber:
  
Que en este jutjat es tramita el juí verbal número 21/2002, a instàncies de Raúl-Benjamín Jover González, representat per la procuradora Isabel Caudet Valero, sobre dret real inscrit, contra María Tebar Villora i Antonio Canales Cortijo.
  
Amb data 15 de gener de 2003, s'ha dictat sentència la part dispositiva de la qual és la següent, íntegrament i literalment:
  
«Que amb l'estimació íntegra de la demanda interposada per la procuradora senyora Caudet Valero, en nom i representació de Raúl-Benjamín Jover González, contra Antonio Canales Cortijo i María Tebar Villora, declare que correspon el desallotjament d'estos de la finca propietat de l'actor, situada al terme de Monserrat, partida de la Canyadeta de l'Arròs o Corral d'Isidre, parcel·la 49, polígon 22, es troba inscrita al Registre de la Propietat de Carlet, al tom 1.639, llibre 201, foli 45, finca número 11.591, inscripció 3a, amb expressa condemna al pagament de les costes processals causades.
  
Notifiqueu esta resolució a les parts, i feu-los saber que esta no és ferma i contra ella s'hi pot interposar un recurs d'apel·lació en este jutjat en el termini de cinc dies des de la notificació perquè dicte resolució l'Audiència Provincial de València».
  
I atés que així s'ha acordat, s'estén el present edicte, que es publicarà al tauler d'anuncis d'este jutjat i en el Diari Oficial de la Generalitat Valenciana, a fi de notificar la sentència als demandats ja que actualment es troben en parador desconegut.
Diari Oficial de la Generalitat Valenciana


Sumari del DOGV 4490, del 30-04-2003 (2003/4874)

RESOLUCIÓ de 7 d'abril del 2003, de la Direcció General de l'Esport de la Conselleria de Cultura i Educació, per la qual s'elabora la llista d'esportistes d'elit de la Comunitat Valenciana corresponent a l'any 2002.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4490

Data del DOGV
:   30-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/4874


Data del document
:   07-04-2003

Organisme emissor
:   Conselleria de Cultura i Educació

Tipus de document
:   Resolució

Correcció d'errades

 Descriptors 

:   * esport

RESOLUCIÓ de 7 d'abril del 2003, de la Direcció General de l'Esport de la Conselleria de Cultura i Educació, per la qual s'elabora la llista d'esportistes d'elit de la Comunitat Valenciana corresponent a l'any 2002. [2003/X4874]
  
La Llei 4/1993, de la Generalitat Valenciana, de 20 de desembre, de l'Esport de la Comunitat Valenciana, determina en el seu article 16 que, per a l'accés als beneficis que establix la Generalitat Valenciana, els esportistes d'elit hauran de figurar en la llista que elaborarà la Direcció General de l'Esport, en col·laboració amb les federacions esportives.
  
L'Orde de 15 d'octubre de 1997, de la Conselleria de Benestar Social (DOGV núm. 3126 de 20 de novembre), establix els criteris per a l'obtenció de la condició d'?esportista d'elit- i la seua inclusió en la llista d'esportistes d'elit de la Comunitat Valenciana i crea, al si de la Direcció General de l'Esport, la Comissió d'Avaluació dels Esportistes d'Elit, constituïda per Resolució de 6 de març del 2003, de la Direcció General de l'Esport, entre les funcions de la qual s'establix la d'elevar al director general de l'Esport la proposta de llista d'esportistes d'elit.
  
Una vegada reunida la Comissió d'Avaluació dels Esportistes d'Elit i elevada la proposta de llista, el director general de l'Esport, en virtut del que establix la disposició final primera de la citada orde i fent ús de les atribucions que m'han conferit la Llei 5/1983, de Govern Valencià i el Reglament Orgànic i Funcional de la Conselleria de Cultura i Educació, resolc:
  
La inclusió en la llista d'esportistes d'elit de la Comunitat Valenciana, corresponent a l'any 2002, dels esportistes que se citen a continuació. Estos esportistes tindran la condició d'esportistes d'elit A, B o Promoció
  
Contra esta resolució, que no esgota la via administrativa, els interessats podran interposar recurs d'alçada davant l'òrgan que ha dictat l'acte o el superior jeràrquic en el termini d'un mes, a comptar des de l'endemà de la seua publicació en el DOGV. Tot això de conformitat amb el que disposen els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú.
  
València, 7 d'abril del 2003.- El director general de l'Esport: Gonzalo Morell Noguera.
Diari Oficial de la Generalitat Valenciana


Sumari del DOGV 4634, del 20-11-2003 (2003/12694)

RESOLUCIÓ de 5 de setembre de 2003, de la Universitat Politècnica de València, per la qual nomena José Luis Bonet Senach professor titular d'universitat de l'àrea de coneixement d'Enginyeria de la Construcció, adscrita al Departament d'Enginyeria de Construcció i Projectes d'Enginyeria Civil.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4634

Data del DOGV
:   20-11-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/12956


Organisme emissor
:   Universitat Politècnica de València

Tipus de document
:   Resolució

RESOLUCIÓ de 5 de setembre de 2003, de la Universitat Politècnica de València, per la qual nomena José Luis Bonet Senach professor titular d'universitat de l'àrea de coneixement d'Enginyeria de la Construcció, adscrita al Departament d'Enginyeria de Construcció i Projectes d'Enginyeria Civil. [2003/F12103]
  
De conformitat amb la proposta elevada per la comissió nomenada per a jutjar el concurs convocat per la Resolució de 16 de novembre de 2001 d'aquesta universitat, plaça número 626/2001, codi 3305 (BOE de 6 de desembre de 2001), i presentada per l'interessat la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i la resta de disposicions que la desenvolupen, ha resolt:
  
Nomenar José Luis Bonet Senach, amb número de document nacional d'identitat 27347798-I, professor titular d'universitat de la Universitat Politècnica de València, de l'àrea de coneixement d'Enginyeria de la Construcció, adscrita al Departament d'Enginyeria de Construcció i Projectes d'Enginyeria Civil.
  
València, 5 de setembre de 2003.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4622, del 04-11-2003 (2003/11797)

Expedient número 480/2003. Subministrament i instal·lació de la climatització.
------------------------------------------------------------------------------

### Dades del document

Número de DOGV
:   4622

Data del DOGV
:   04-11-2003

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2003/11634


Data del document
:   23-10-2003

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * Oliva
    * climatització
    * contracte de subministraments
    * adjudicació de contracte administratiu
    * licitació

Expedient número 480/2003. Subministrament i instal·lació de la climatització. [2003/Q11480]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Atenció Primària àrees 11 i 12. Carrer de Benissuai, 22, 46389 Gandia (València). Telèfon: 56 744 29 32; fax: 96 295 97 05.
  
c) Número d'expedient: 480/2003.
  
2. Objecte del contracte
  
a) Tipus de contracte: contracte de subministraments.
  
b) Descripció de l'objecte: subministrament i instal·lació de la climatització.
  
c) Lots: -
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 4.588, de 16 de setembre de 2003.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: vuitanta-quatre mil nou-cents vuit euros i cinquanta-tres cèntims (84.908,53 euros).
  
5. Adjudicació
  
a) Data: 15 d'octubre de 2003.
  
b) Contractista: Lavafred, SL.
  
c) Nacionalitat: espanyola.
  
d) Import d'adjudicació: setanta-tres mil vuit-cents quaranta euros (73.840 euros).
Diari Oficial de la Generalitat Valenciana


Sumari del DOGV 4480, del 14-04-2003 (2003/4038)

RESOLUCIÓ de 28 de febrer de 2003, de la Universitat Politècnica de València, per la qual nomena José Ramón Vidal Catalá, professor titular d'universitat de l'àrea de coneixement Enginyeria Telemàtica, adscrita al Departament de Comunicacions.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4480

Data del DOGV
:   14-04-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/4038


Organisme emissor
:   Universitat Politècnica de València

Tipus de document
:   Resolució

RESOLUCIÓ de 28 de febrer de 2003, de la Universitat Politècnica de València, per la qual nomena José Ramón Vidal Catalá, professor titular d'universitat de l'àrea de coneixement Enginyeria Telemàtica, adscrita al Departament de Comunicacions. [2003/X4038]
  
De conformitat amb la proposta elevada per la Comissió nomenada per a jutjar el concurs convocat per Resolució de 10 de novembre de 2001 d'aquesta Universitat, plaça núm. 395/01 (codi 3256, BOE de 28 de novembre de 2001), i presentada per l'interessat la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i la resta de disposicions que la desenvolupen, ha resolt:
  
Nomenar José Ramón Vidal Catalá, amb número de document nacional d'identitat 63.541.966-M, professor titular d'universitat de la Universitat Politècnica de València, de l'àrea de coneixement Enginyeria Telemàtica, adscrita al Departament de Comunicacions.
  
València, 28 de febrer de 2003.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4421, del 20-01-2003 (2003/190)

Informació pública de la modificació de la plantilla i relació de llocs de treball per a 2002 de personal del Consell Local Agrari de Sagunt.
---------------------------------------------------------------------------------------------------------------------------------------------

### Dades del document

Número de DOGV
:   4421

Data del DOGV
:   20-01-2003

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2003/190


Data del document
:   26-12-2002

Organisme emissor
:   Consell Local Agrari de Sagunt

Tipus de document
:   Resolució

Descriptors 

:   * Sagunt
    * qualificació del personal
    * administració local
    * personal

Informació pública de la modificació de la plantilla i relació de llocs de treball per a 2002 de personal del Consell Local Agrari de Sagunt. [2003/M190]
  
Enric Ariño Giménez, president del Consell Local Agrari de Sagunt, fa saber:
  
Que el Ple de l'Ajuntament de Sagunt, en sessió celebrada el 23 de desembre de 2002, va acordar modificar la plantilla de personal i relació de llocs de treball per a 2002 de personal del Consell Local Agrari en els termes següents:
  
a) Catorze places de vigilants rurals, classificats dins de l'administració especial, servicis especials, classe comeses especials (grup D), que suposaran l'amortització de 14 places de vigilants rurals, classificats dins de l'administració especial, servicis especials, classe comeses especials (grup E)
  
b) Una plaça de coordinador de Servici de Vigilància Rural, classificada en l'escala d'administració especial, subescala servicis especials, classe comeses especials (grup C), que suposa l'amortització d'una plaça de coordinador de Servici de Vigilància Rural, classificada en l'escala d'administració especial (grup D)
  
c) Dues places d'oficial conductor, classificades en l'escala d'administració especial, subescala servicis especials, classe comeses especials (grup D), que suposa l'amortització d'una plaça de conductor, classificada en l'escala d'administració especial, subescala servicis especials, classe comeses especials (grup E) i d'una plaça de peó/conductor, classificada en l'escala d'administració especial, subescala servicis especials, classe comeses especials (grup E).
Diari Oficial de la Generalitat Valenciana


Sumari del DOGV 4533, del 30-06-2003 (2003/7873)

DECRET 99/2003, de 27 de juny, del Consell de la Generalitat, pel qual nomena alts càrrecs de la Conselleria d'Infraestructures i Transport.
--------------------------------------------------------------------------------------------------------------------------------------------

### Dades del document

Número de DOGV
:   4533

Data del DOGV
:   30-06-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/7873


Data del document
:   27-06-2003

Organisme emissor
:   Conselleria d'Infraestructures i Transport

Tipus de document
:   Decret

Correcció d'errades

Anàlisi jurídica

 Descriptors 

:   * Conselleria Infraestructures i Transport
    * Govern Valencià

DECRET 99/2003, de 27 de juny, del Consell de la Generalitat, pel qual nomena alts càrrecs de la Conselleria d'Infraestructures i Transport. [2003/S7873]
  
En virtut del que disposen els articles 21.a, 35.b i 40 de la Llei 5/1983, de 30 de desembre, de Govern Valencià, i a proposta del conseller d'Infraestructures i Transport, el Consell de la Generalitat, en la reunió del dia 27 de juny de 2003, acorda nomenar els alts càrrecs següents de la Conselleria d'Infraestructures i Transport:
  
- Secretari autonòmic d'Infraestructures: Pedro Marco Segura.
  
- Secretària autonòmica de Telecomunicacions i Societat de la Informació: Blanca Martínez de Vallejo Fuster.
  
- Sotssecretari: Gaspar Peral Ribelles.
  
- Director general d'Obres Públiques: Victoriano Sánchez Barcaíztegui.
  
- Director general de Ports i Costes: Juan Ferrer Marsal.
  
- Director del Centre de Desenvolupament Marítim de la Generalitat Valenciana: Francisco Pérez López.
  
- Director general d'Energia: Antonio Cejalbo Lapeña.
  
- Director general d'Arquitectura: Fernando Mut Oltra.
  
- Director general de Transports: Vicente Dómine Redondo.
  
- Director general de Telecomunicacions i Investigació: José Benedito Agramunt.
  
El present decret tindrà efectes des del dia de la publicació en el Diari Oficial de la Generalitat Valenciana.
  
València, 27 de juny de 2003
  
El president de la Generalitat,
  
FRANCISCO CAMPS ORTIZ
  
El conseller d'Infraestructures i Transport,
Diari Oficial de la Generalitat Valenciana


Sumari del DOGV 4514, del 04-06-2003 (2003/6243)

Edicte de notificació de resolució sobre expedient 51/92/03, a Ana Rosa Ruiz Blanco.
------------------------------------------------------------------------------------

### Dades del document

Número de DOGV
:   4514

Data del DOGV
:   04-06-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/6243


Organisme emissor
:   Conselleria de Sanitat

Tipus de document
:   Edicte

Edicte de notificació de resolució sobre expedient 51/92/03, a Ana Rosa Ruiz Blanco. [2003/6243]
  
Com que no ha sigut possible fer en el domicili de la persona interessada la notificació que tot seguit s'indica, es publica en el Diari Oficial de la Generalitat Valenciana segons que disposa l'article 59.5 de la Llei de Règim Jurídic de les Administracions Públiques i del Procediment Administratiu Comú (Llei 30/1992, de 26 de novembre, BOE de 27.11).
  
Contra esta resolució, que no exhaureix la via administrativa, s'hi pot interposar recurs d'alçada davant la Direcció General per a la Salut Pública de la Conselleria de Sanitat, en el termini d'un mes comptador des de l'endemà de la publicació en el Diari Oficial de la Generalitat Valenciana, en la Direcció Territorial de Sanitat de València, al carrer de la Guàrdia Civil, 21, 46582 València, o de la manera que preveu l'article 38.4 de la Llei 30/1992.
  
Per fer efectiu el pagament de la sanció imposada per esta resolució, cal sol·licitar els documents que hi ha a la Secció de Sancions de les oficines de la Direcció Territorial de Sanitat, al carrer de la Guàrdia Civil, 21, de València, i ingressar l'import en qualsevol de les entitats financeres que s'hi indiquen dins dels terminis que s'hi assenyalen.
  
També s'adverteix que, segons el contingut de l'article 20.6 del Reial Decret 1398/1993 (BOE de 04.08.1993), la publicació d'este edicte interromp el termini de tramitació del procediment.
  
València, a 13 de maig de 2003.- El director territorial de Sanitat: Daniel Pablo Comeche.
  
Persona interessada: Ana Rosa Ruiz Blanco.
  
Últim domicili conegut: passeig de Gregori Mayans, 5.
  
Població: Oliva.
  
Expedient: 51/92/03
  
Fase: resolució .
  
Infracció: deficiències higièniques sanitàries.
  
Preceptes infringits: capítol II.1.a), capítol I.1 i capítol V de l'annex del Reial Decret 2207/1995, de 28 de desembre (BOE 27.02) sobre normes d'higiene dels productes alimentaris i article 3.3 del Reial Decret 3484/2000, de 29 de desembre, pel qual s'estableixen les normes d'higiene per a l'elaboració, distribució i comerç de menjars preparats (BOE núm. 11, de 12.01.2001), en relació amb l'article 2.1.1 del Reial Decret 1945/1983, de 22 de juny, pel qual es regulen les infraccions i sancions en matèria de defensa del consumidor i de la producció agroalimentària (BOE de 05.07.1983) i tipificada en l'article 35.A.1 de la Llei 14/1986, de 25 d'abril, General de Sanitat (BOE de 29.04.1986).
  
Sanció: 480 euros.